**OBAVEŠTENJE:**  za STUDENTE PETE GODINE Medicinskog fakulteta u Beogradu – **školska 2020-2021**.

**PREDMET**: HIRURGIJA SA ANESTEZIOLOGIJOM

**NASTAVNA BAZA**: KLINIKA ZA VASKULARNU HIRURGIJU I KLINIKA ZA KARDIOHIRURGIJU KCS- DRUGA

 HIRURŠKA KLINIKA

 U cilju sprečavanja širenja infekcije i bezbednog izvodjenja, praktična nastava u nastavnoj bazi Klinika za vaskularnu hirurgiju i Klinika za kardiohirurgiju KCS – Druga hirurška klinika je organizovana prema preporukama Instituta za javno zdravlje “Dr Milan Jovanović Batut” i uprave Medicinskog fakulteta.

Studenti koji po rasporedu imaju praktičnu nastavu u našoj nastavnoj bazi u obavezi su da poštuju :

**PROCEDURU ULASKA U NASTAVNU BAZU, PRIPREME ZA ODRŽAVANJE VEŽBI I IZLASKA IZ NASTAVNE BAZE U USLOVIMA COVID INFEKCIJE**

**Studenti se okupljaju ispred ulaza u zgradu bivše Druge hirurške klinike i to prva grupa do 10 h i 45 min, a druga grupa do 12h. U navedeno vreme ulaze na službeni ulaz (mala vrata na strani zgrade uz koju je parking) i stepeništem idu na prvi sprat prema amfiteatru.**

**Pre ulaska u amfiteatar svakom studentu se meri temperatura i proverava da li ima tegobe koje upućuju na virusnu infekciju.**

**U amfiteatar ulaze i oblače se u kompletne uniforme sa dugim rukavima, odvojeno mladići od devojaka. Preporuka je da studenti sa sobom na vežbe ponesu sve vrednije stvari.**

**Po oblačenju uniformi, studenti na klompe ili cipele navlače kaljače, skidaju maske sa kojima su došli na vežbe, dezinfikuju ruke 75% alkoholom i nakon toga stavljaju nove hirurške maske. Navedeni materijal obezbedjen je angažovanjem direktora Klinika za vaskularnu i direktora Klinike za kardiohiirurgiju i dobija se u amfiteatru.**

**Po studente u amfiteatar dolaze nastavnici i saradnici koji preuzimaju svoje grupe (do tri studenta u grupi). Po prvu grupu dolaze u 11h, a po drugu grupu u 12h i 15 min. Nakon toga se amfiteatar zaključava.**

**Po završetku vežbi, studenti imaju 15 minuta (prva grupa od 11h i 45min do 12h, druga grupa od 13h do 13h i 15min) da se presvuku u civilno odelo i napuste zgradu kroz isti službeni ulaz. Preporuka je da se upotrebljena uniforma skida polako, prema unutra, stavlja u posebnu kesu i pere pre svake naredne upotrebe. Tokom i posle skidanja uniforme obavezna je dezinfekcija ruku 75% alkoholom. Zgrada se napušta sa maskom na licu.**

Imajući u vidu napor koji se ulaže da se radi bezbednog izvođenja praktične nastave sprovedu predviđene epidemiološke mere, svim studentima skrećemo pažnju da dolaze u tačno odredjeno vreme, poštuju data uputstva, kao i da napuštaju zgradu bez zadržavanja.

 Rukovodilac nastavne baze

Prof. dr Slobodan Cvetković